**BORDEROUL**

actelor necesare pentru anexarea la cererea pentru

obţinerea **CERTIFICATULUI DE URBANISM PENTRU PROIECTARE**

**(în conformitate cu prevederile art. 3 din LEGEA Nr. 163 din 09.07.2010 „Privind autorizarea executării lucrărilor de construcţie”)**

Certificatul de urbanism pentru proiectare se elaborează şi se eliberează solicitantului (beneficiarului) **în cel mult 20 de zile lucrătoare de la data înregistrării cererii**.

Certificatul de urbanism pentru proiectare se elaborează şi se emite în baza cererii în care se indică locul amplasării imobilului/terenului şi la care se anexează, în original şi în copii, următoarele documente:

* buletinul de identitate (pentru persoană fizică) sau certificatul de înregistrare (pentru persoană juridică);
* raportul de expertiză tehnică, în caz de reconstruire, restaurare, modificare sau consolidare a imobilului  existent, elaborat de către experţi tehnici atestaţi;
* acordul autentificat notarial al coproprietarilor de imobil/teren ale căror interese pot fi afectate nemijlocit în procesul executării lucrărilor de construcţie  şi în perioada exploatării obiectului construit;
* schiţa de proiect avizată de arhitectul-şef, în cazul amplasării construcţiei în zonă cu regim special stabilit prin documentaţia de urbanism şi de amenajare a teritoriului;
* schiţa de proiect avizată de Consiliul Naţional al Monumentelor Istorice de pe lîngă Ministerul Culturii, în cazul intervenţiilor la monumentele de istorie, artă şi arhitectură sau în zonele construite înscrise în Registrul monumentelor Republicii Moldova ocrotite de stat;

După verificarea copiilor de pe documentele prevăzute originalele se restituie solicitantului (beneficiarului).

Pentru emiterea certificatului de urbanism informativ, solicitantul (beneficiarul) va **achita suma de 50 de lei** *(potrivit prevederilor art. 27 din LEGEA Nr. 163 din 09.07.2010).*

Pentru schema-anexă al certificatului de urbanism informativ vor fi încasate plaţi suplimentare conform nomenclatorului tarifelor pentru serviciile prestate aprobat în modul stabilit.

**Prelucrarea documentelor care conţin date cu caracter personal se va efectua în condiţiile prevederilor Legii Nr. 133 din  08.07.2011 „Privind protecţia datelor cu caracter personal”**